Skep ’n kalm, veilige ruimte vir jou kind in chaos(Foto: Jordan Whitt/Unsplash) Deur Naomi Holdt “Mamma wat as die brander nader kom? Wat as hulle nie ophou nie?” “Sal die slegte mense tronk toe gaan? Hoe lank gaan hulle tronk toe? Wie sal hulle tronk toe neem en hoe doen hulle dit?” “Waarom brand hierdie mense dinge, Ma?” Gisteraand om die etenstafel vra ek my kinders of hulle vrae het. Ek het hulle gevra hoe hulle voel oor alles wat hulle gedurende die dag ervaar het. Hulle het vrae gehad, baie daarvan, maar die antwoord het nie regtig saak gemaak nie. Wat wel saakgemaak het, en dit is eintlik wat altyd vir ons kinders belangrik is, is dat hulle weet ons verstaan. Hierdie wete is gewoonlik genoeg om hulle bekommernisse te stil. Miskien het jy vandag nie al die antwoorde op jou kinders se vrae nie, en dit is ook OK. Onthou het dat in tye van onsekerheid en chaos voel ons almal veiliger by die mense vir wie ons lief is. Ek gebruik gewoonlik hierdie stappe om met my kinders te gesels in moeilike tye en ek deel dit graag met jou sodat jy vir jou kinders ŉ kalm omgewing kan skep waarin hulle veiliger kan voel: Daar was soveel vrae gisteraand en ek het gedink my kinders gaan die hele nag lank wakker lê daaroor, maar na ons oor nog ŉ paar van hulle vrae gesels het, was hulle in die bed etlike minute later en vas aan die slaap. Dit het my as ouer geleer ŉ mens moenie bang wees vir vrae nie en jy hoef beslis nie al die antwoorde te hê nie want ŉ ouer moet net die emosies agter die vrae verstaan. Jy as ouer moet net verstaan.